section_heading: Povijest trijada
paragraph_text: Trijade su se razvile krajem 18. stoljeća iz Klana Hung te su surađivale sa stranim trgovcima na poslu uvoza opijuma u Kinu. U 19. stoljeću aktivno su sudjelovali kao tajno društvo u borbi protiv mandžurske dinastije Qing, koju su željeli zbaciti i ponovno dovesti na vlast kinesku dinastiju Ming. Godine 1911. uzeli su učešće u zbacivanju posljednjeg kineskog cara Pu Yija (1908. – 1912.) nakon čega je srušena monarhija i proglašeno republičko uređenje. U tranzitnom razdoblju upravljali su Shangaijem te su davali podršku Čang Kai-šeku (1887. – 1975.) i njegovom Kuomintangu. Od kraja 1920-ih godina trijade mu pomažu uništiti komunističke snage. Jedan dio trijada pomogao je kineske nacionalističke snage u borbi protiv Japanaca za vrijeme Drugog svjetskog rata, dok se drugi dio odao kriminalu i harao ruralna područja Kine.